Mehmedagina (Jalska) džamija

Mehmedagina ili Jalska džamija nalazi se u Tuzli, izgrađena prije 1600, proglašena za nacionalni spomenik Bosne i Hercegovine. Nalazi se u centru Tuzle uz magistralnu cestu Obala Zmaja od Bosne i rijeku Jalu.

Historija
lijevo|mini|Ulaz u harem Jalske džamije
Mehmedagina (Jalska) džamija izgrađena je prije 1600. Godine 1878. izvršeno je preziđivanje jednog dijela džamije. Od 1890. do 1910. godine džamiju je temeljito obnovila hfz. Hanuma Tuzlić kada je i munara iz temelja prezidana. 

Do 1928. džamija je bila potkupolna, ali se kube od cigle urušilo te je zamijenjeno ravnim stropom od trstike. Osim više naziva (Jalska, Mehmedagina, Kizlar djevojačka) ova džamija ima i tu tužnu specifičnost da je prva džamija u Bosni i Hercegovini koja je oskrnavljena rafalima iz vojne kolone Vojske Republike Srpske koja je prolazila pored nje početkom 1992. 

Dimenzije džamije su 11x10 m, a munara je visoka 32 m. 

 Reference 

Kategorija:Džamije u Tuzli

Kategorija:Građevine u Tuzli